Meta d-dlam jinfirex tebgħa fuq l-ikħal tas-smewwiet, :. dlonk iskot … u inżel għarkubbtejk u sammar ma' l-art widnejk, u isma' t-tnehid ta' żrieragħ bla sabar, u t-tmattir xaħxieħi ta' l-għeruq jerdgħu għatxana u n-nebbieta tberren id-dlamijiet ta' ġufet l-art… .:: U isma' mbagħad il-ħoss, li dejjem joqrob, tan-nagħal taż-żiemel abjad ilebbet rebbieħ … setgħan LEĦEN IL-MALTI Alla bla ħniena Ħarist lejn il-mera, U Imaħtt jitbissem Alla bla ħniena. Ħassejtu jgħannaqni, Stħajjiltni mitluf —— F'nofs l-għalqa ta' l-issa, Il-qabel, l-imbagħad, — Imrikkeb f'karozza Mingħajr brejkijiet Tiġġerra lejn dalmia, — Abiss bla dawrien. — Ħarist lilhinn minnu; Iżd' hemm baqgħet dik, —— Ġo rasi, t-tbissima. Tirann il-Fantażma Li jsajjar u jgħarraq Il-ħajja; il-Lupu Għal dejjem imġewwaħ. Fejn naħrab m' għandix.